OpenAI

OpenAI on tehisintellekti uuriv asutus Ameerika Ühendriikides, mille eesmärk on luua "turvaline ja kasulik" üldtehisintellekt, nimelt "väga autonoomsed süsteemid, mis edestaksid inimesi enamikus majanduslikult väärtuslikus töös". Tehisintellektibuumi ühe juhtiva firmana on see välja töötanud mitu suurt keelemudelit, võimekaid pildigeneratsioonimudeleid nagu DALL-E, ning varem ka avatud allikaga mudeleid. OpenAI juturoboti ChatGPT avaldamist 2022. aastal peetakse tehisintellektibuumi alguseks. Firma koosneb Delaware'is registreeritud mittetulundusettevõttest OpenAI, Inc. ja selle tulunduslikust tütarettevõttest OpenAI Global, LLC. Firma asutasid Ilya Sutskever, Stripe'i endine tehnoloogiajuht Greg Brockman, Y Combinatori kaasasutajad Trevor Blackwell ja Jessica Livingston, endine Tesla tehisintellektijuht Andrej Karpathy ning Vicki Cheung, Durk Kingma, John Schulman, Pamela Vagata ja Wojciech Zaremba. Sam Altman ja Elon Musk olid esimesed juhatuse eesistujad, aga Musk lahkus kohalt 2018. aastal. Microsoft investeeris 2019. aastal OpenAI Global LLC-sse miljard dollarit ja 2023. aastal kümme miljardit dollarit, millest suur osa maksti nende Azure'i pilveteenuse arvutusressursi kujul. 2015. aasta detsembris kuulutasid Sam Altman, Greg Brockman, LinkedIni kaasasutaja Reid Hoffman, Jessica Livingston, Peter Thiel, Elon Musk, Amazon Web Services, Infosys ja YC Research välja OpenAI asutamise ja lubasid ettevõttesse investeerida üle miljardi dollari. Organisatsioon lubas teiste institutsioonidega koos töötada, tehes patendid ja uurimistöö avalikkusele vabalt kasutatavaks. Musk lahkus 2018. aastal juhatusest, kartes võimalikku huvide konflikti seoses tema firma Tesla isesõitvate autode arendamisega. Brockman kohtus ühe sügavõppe tähtsama arendaja Yoshua Bengioga, et koostada nimekiri valdkonna silmapaistvamatest teadlastest, millest üheksa suutis Brockman firma esimeste töötajatena palgale võtta. Kuigi OpenAI ei maksnud sel ajal Facebooki ja Google'iga võrreldavaid palkasid, tõmbas teadlasi firmasse selle potentsiaal ja missioon. 2017. aastal kulutas firma 7,9 miljonit dollarit ehk veerandi oma kuludest pilveteenustele. Võrdluseks kulutas Google'ile kuuluv tehisintellektilabor DeepMind 2017. aastal kokku 442 miljonit dollarit. 2018. aasta suvel üüris OpenAI oma tehisintellekti Dota 2 treenides Google'ilt mitmeks nädalaks 128 000 protsessorit ja 256 graafikaprotsessorit. 2019. aasta veebruaris kuulutas OpenAI välja keelemudeli GPT-2, mis pälvis avalikkuse tähelepanu, sest see suutis genereerida inimlaadset teksti. Samal aastal läks firma üle tulunduslikule mudelile. 2020. aastal kuulutas OpenAI välja keelemudeli GPT-3, mis treeniti suurte internetipõhiste andmestikega. GPT-3 on keskendunud loomulikus keeles küsimustele vastamisele, aga see suudab vahendada ka keeltevahelist tõlget ja genereerida järjepidevat improviseeritud teksti. OpenAI kuulutas välja GPT jaoks ka rakendusliidese, millest sai esimene firma müüdav teenus. 2021. aastal kuulutas firma välja DALL-E, mis on sügavõppel treenitud mudel piltide genereerimiseks tekstikirjeldustest. DALL-E kasutab varianti GPT-3 arhitektuurist. 2022. aastal leidis OpenAI meedias laialdast tähelepanu, kui hakkas pakkuma tasuta eelvaadet juturobotile ChatGPT, mis põhines mudelil GPT-3.5. OpenAI sõnul registreeriti juturoboti eelvaate jaoks esimese viie päeva jooksul üle miljoni konto. Reutersi poolt 2022. aasta detsembris tsiteeritud anonüümsete allikate sõnul projekteeris OpenAI Global LLC 2023. aastaks üle 200 miljoni dollari tulu ja 2024. aastaks üle miljardi dollari tulu. 2023. aasta alguses lisas Microsoft oma otsingumootorile Bing võimekuse vastata küsimustele loomulikus keeles kasutades OpenAI uut mudelit GPT-4. Firma teatas, et ühitab tehisintellektil põhinevad tehnoloogiad ka nende veebibrauseriga Edge ja kontoritarkvara teenusega Microsoft 365. Google kuulutas välja tehisintellektil põhineva rakenduse Bard. 2023. aasta märtsis teatas Reid Hoffman, et lahkub võimaliku huvide konflikti tõttu juhatusest, kuid jättis OpenAI suurinvestori Microsofti juhatuses oma liikmekoha alles. Sama aasta märtsis teatas OpenAI, et annab välja ligipääsu ChatGPT-le, mis põhineb GPT-4 mudelil. Firma tegi selle saadavaks ChatGPT Plusi liikmetele ja ka rakendusliidese kaudu. 2023. aasta septembris lisati ChatGPT-le võimekus analüüsida pilte läbi multimodaalse GPT-4 mudeli. Juturobotile anti ka võime pidada kasutajaga vestlust läbi inimhääle: ChatGPT kasutajaliides muudab kasutaja öeldu tekstiks ning annab selle mudelile edasi. Seejärel muudetakse mudeli poolt antud vastus kõneks kasutades sünteeshäält, mille valik loodi koostöös mitme erineva häälnäitlejaga. Samal kuul avaldas firma ka pildigeneraatori DALL-E kolmanda versiooni, mis tehti oktoobris laiemalt kättesaadavaks läbi Bing otsingumootori. Sama aasta mais andsid Altman, Brockman ja Sutskever soovitusi, kuidas valitseda superintellekti. Nad ennustasid, et taoline tehisintellekt võib tekkida järgneva kümne aasta jooksul, lubades "dramaatiliselt rikkamat tulevikku", ning kuna see võib endast kujutada eksistentsiaalset riski, ei saa sellele ainult tagantjärele reageerida. Nad pakkusid välja Rahvusvahelisele Aatomienergia Agentuurile sarnase organisatsiooni loomist, mis hoiaksid silma peal tehisintellekti mudelitel, mille võimekus ületab teatud miinimumi, lisades, et võrdlemisi nõrku tehisintellektil põhinevaid süsteeme pole vaja liialt reguleerida. Nad soovitasid ka uurida tehnilist järelevalvet superintellektide jaoks, ning soovitasid riikidevahelist koostööd. Juhatus eemaldas 17. novembril 2023 Sam Altmani tegevjuhi kohalt ning Brockman eemaldati eesistuja kohalt, lahkudes seejärel presidendi kohalt. Neli päeva hiljem naasid nad juhatusega läbirääkimisi pidama ning enamik selle liikmeid lahkus ametist. Uue juhatuse eesistujaks sai Salesforce'i endine kaastegevjuht Bret Taylor ning Microsoftile anti hääletusõigusetu istekoht. 15. veebruaril 2024 kuulutas firma välja mudeli Sora, mis genereerib videoid tekstikirjeldustest. Firmal on plaan mudel aasta jooksul avalikkusele kättesaadavaks teha, ning see on saadaval mudeli kasutusega seotud kriitiliste ohtude hindamiseks. 13. mail 2024 tutvustas firma uut mudelit GPT-4o, mis suudab analüüsida lisaks piltidele iseseisvalt ka videot ja heli, ning kasutab vähem ressursse kui GPT-4, olles 50% odavam rakendusliidese kasutajatele. GPT-4o suudab iseseisvalt ka genereerida pilte ja heli, erinevalt GPT-4st, mis kasutas piltide genereerimiseks DALL-E mudelit ning hääle töötluseks eraldiseisvaid hääle analüüsi- ja sünteesimudeleid. Woo, Erin; Efrati, Amir (4. mai 2023). "OpenAI's Losses Doubled to $540 Million as It Developed ChatGPT". The Information. Originaali arhiivikoopia seisuga 19. juuni 2023. Vaadatud 19. juunil 2023. In 2022, by comparison, revenue was just $28 million, mainly from selling access to its AI software... OpenAI's losses roughly doubled to around $540 million last year as it developed ChatGPT... Weise, Karen (20. november 2023). "How Microsoft's Satya Nadella Kept the 'Best Bromance in Tech' Alive". The New York Times. Originaali arhiivikoopia seisuga 30. november 2023. "OpenAI employees threaten to quit en masse after former CEO Sam Altman joins Microsoft". NBC News (inglise). 20. november 2023. Originaali arhiivikoopia seisuga 20. november 2023. Vaadatud 20. novembril 2023. "OpenAI Charter". openai.com (Ameerika inglise). 9. aprill 2018. Originaali arhiivikoopia seisuga 14. juuli 2023. Vaadatud 11. juulil 2023. Aedmaa, Eleri; Kaljumäe, Helen (17. veebruar 2023). "Skandaalne ChatGPT – kuidas panna see eesti keele heaks tööle?". ERR. Vaadatud 27. detsembril 2023. gpt-2, OpenAI, 19. november 2023, originaali arhiivikoopia seisuga 11. märts 2023, vaadatud 19. novembril 2023 "Models - OpenAI API". OpenAI. Originaali arhiivikoopia seisuga 19. november 2023. Vaadatud 19. novembril 2023. "Tehisintellekt vallutab maailma. Kas ChatGPT suudab ennustada aktsiate hinnaliikumisi?". Ärileht. Vaadatud 27. detsembril 2023. David, Emilia (25. jaanuar 2023). "Here's why ChatGPT is just the start of the generative AI boom". World Economic Forum (inglise). Vaadatud 27. detsembril 2023. "OPENAI, INC". OpenCorporates. 8. detsember 2015. Originaali arhiivikoopia seisuga 28. august 2023. Vaadatud 2. augustil 2023. Our Structure. (arhiivikoopia) Open AI, 23 June 2023. Retrieved 15 October 2023. "Introducing OpenAI". OpenAI (inglise). 12. detsember 2015. Originaali arhiivikoopia seisuga 8. august 2017. Vaadatud 27. jaanuaril 2023. "The secret history of Elon Musk, Sam Altman, and OpenAI | Semafor". www.semafor.com (inglise). 24. märts 2023. Originaali arhiivikoopia seisuga 27. märts 2023. Vaadatud 30. märtsil 2023. Browne, Ryan (10. jaanuar 2023). "Microsoft reportedly plans to invest $10 billion in creator of buzzy A.I. tool ChatGPT". CNBC (inglise). Originaali arhiivikoopia seisuga 3. veebruar 2023. Vaadatud 27. jaanuaril 2023. Lardinois, Frederic (14. märts 2023). "Microsoft's new Bing was using GPT-4 all along". TechCrunch (Ameerika inglise). Originaali arhiivikoopia seisuga 15. märts 2023. Vaadatud 30. märtsil 2023. "OpenAI has received just a fraction of Microsoft's $10 billion investment". Semafor (inglise). 18. november 2023. Vaadatud 27. novembril 2023. Cade Metz (27. aprill 2016). "Inside OpenAI, Elon Musk's Wild Plan to Set Artificial Intelligence Free". Wired (Ameerika inglise). Originaali arhiivikoopia seisuga 27. aprill 2016. Vaadatud 28. aprillil 2016. "Microsoft to invest $1 billion in OpenAI". Reuters (inglise). 22. juuli 2019. Originaali arhiivikoopia seisuga 25. mai 2020. Vaadatud 6. märtsil 2020. Hern, Alex (14. veebruar 2019). "New AI fake text generator may be too dangerous to release, say creators". The Guardian. Originaali arhiivikoopia seisuga 14. veebruar 2019. Vaadatud 19. detsembril 2020. "OpenAI shifts from nonprofit to 'capped-profit' to attract capital" (inglise). 11. märts 2019. Originaali arhiivikoopia seisuga 4. jaanuar 2023. Vaadatud 4. jaanuaril 2023. Vance, Ashlee (11. juuni 2020). "Trillions of Words Analyzed, OpenAI Sets Loose AI Language Colossus". Bloomberg News. Originaali arhiivikoopia seisuga 13. oktoober 2020. Vaadatud 12. juunil 2020. "OpenAI debuts DALL-E for generating images from text". VentureBeat. 5. jaanuar 2021. Originaali arhiivikoopia seisuga 5. jaanuar 2021. Vaadatud 5. jaanuaril 2021. Roose, Kevin (5. detsember 2022). "The Brilliance and Weirdness of ChatGPT". The New York Times. Originaali arhiivikoopia seisuga 18. jaanuar 2023. Vaadatud 5. jaanuaril 2023. Dastin, Jeffrey; Hu, Krystal; Dave, Paresh; Dave, Paresh (15. detsember 2022). "Exclusive: ChatGPT owner OpenAI projects $1 billion in revenue by 2024". Reuters (inglise). Originaali arhiivikoopia seisuga 3. veebruar 2023. Vaadatud 5. jaanuaril 2023. Lardinois, Frederic (7. veebruar 2023). "Microsoft launches the new Bing, with ChatGPT built in". TechCrunch (Ameerika inglise). Vaadatud 27. detsembril 2023. "Bard: Google launches ChatGPT rival". BBC News (Briti inglise). 6. veebruar 2023. Originaali arhiivikoopia seisuga 7. veebruar 2023. Vaadatud 7. veebruaril 2023. Dastin, Jeffrey (3. märts 2023). "OpenAI's long-time backer Reid Hoffman leaves board". Reuters (inglise). Originaali arhiivikoopia seisuga 13. mai 2023. Vaadatud 17. märtsil 2023. "GPT-4". openai.com (Ameerika inglise). Originaali arhiivikoopia seisuga 14. märts 2023. Vaadatud 16. märtsil 2023. "ChatGPT can now see, hear, and speak". OpenAI (inglise). 25. september 2023. Vaadatud 16. mail 2024. David, Emilia (20. september 2023). "OpenAI releases third version of DALL-E". The Verge (inglise). Vaadatud 16. mail 2024. "DALL-E 3 now available in Bing Chat and Bing.com/create, for free!". blogs.bing.com. 3. oktoober 2023. Vaadatud 16. mail 2024. "Governance of superintelligence". openai.com (Ameerika inglise). Vaadatud 27. detsembril 2023. Wodecki, Ben; Yao, Deborah (23. mai 2023). "OpenAI Founders Warn AI 'Superintelligence' is Like Nuclear Power". Originaali arhiivikoopia seisuga 30. mai 2023. Vaadatud 30. mail 2023. "OpenAI brings Sam Altman back as CEO less than a week after he was fired by board". CNBC (inglise). 22. november 2023. Leswing, Hayden Field,Kif (30. november 2023). "Microsoft secures nonvoting board seat at OpenAI". CNBC (inglise). Vaadatud 30. novembril 2023. Metz, Cade (15. veebruar 2024). "OpenAI Unveils A.I. That Instantly Generates Eye-Popping Videos". The New York Times. Roth, Emma (13. märts 2024). "OpenAI's Sora text-to-video generator will be publicly available later this year". The Verge (inglise). Vaadatud 16. märtsil 2024. "Sora: Creating video from text". openai.com (Ameerika inglise). Vaadatud 17. veebruaril 2024. "Hello GPT-4o". OpenAI (inglise). 13. mai 2024. Vaadatud 16. mail 2024. OpenAI koduleht